২০১৪ সালের ২৩ সেপ্টেম্বরের এই ঘটনায় বছর বাইশের মকসুদকেই বারবার দায়ী করে এসেছে চিড়িয়াখানা কর্তৃপক্ষ। তাদের দাবি ছিল, এই দুর্ঘটনায় বিজয় নামে সেই সাদা বাঘটির কোনো দোষ নেই। যুবক নিজেই বাঘের খাঁচায় ঢুকে পড়েছিলেন। যদিও, প্রত্যক্ষদর্শীরা অভিযোগ করেছিলেন, বাঘের এনক্লোজারের পাঁচিল নিচু হওয়ার কারণেই ভিড়ের মধ্যে থেকে ছবি তোলার সময় খাঁচায় পিছলে পড়ে যান ওই যুবক। এই দুর্ঘটনাকে কেন্দ্র করেই নিরাপত্তায় গলদ থাকার বিষয়টি সামনে আসে।